EELNÕU

NARVA  LINNAVALITSUS

KORRALDUS

Narvas

Sotsiaalteenuste arendamiseks määratud vahendite

kasutamine vältimatu sotsiaalabi korras öömajateenuse 

(Kodutute Öömaja baasil)  arendamisele

1. ASJAOLUD JA MENETLUSE KÄIK

Eesti Punase Risti Narva kodutute öömaja osutab ööbimisteenuseid linnaelanikele, kel pole kuskil elada. 

Narva linnas ei ole vältimatu sotsiaalabi korras öömajateenust. Seda teenust  on  võimalik arendada Kodutute Öömaja baasil. 

Teenus sisaldab öömajateenuse pakkumist kriisiolukorda sattunud isikule.

Teenuse osutamise eesmärgiks on anda ajutist peavarju Narvas elavatele isikutele, kes ei ole suutelised ega võimelised seda endale tagama, aidates nii koos sotsiaaltöö erinevate meetodite kasutamisega kaasa Narvas elavate kodutute inimeste elukvaliteedi parendamisele ja nende võimaluste avardamisele toimetulekuks ühiskonnas . 

Selle teenuse korraldamiseks on vaja remontida ruum, kus  puudega isik või eakas kodutu isik hakkab viibima öösel. Selleks tuleb neile eraldada  Kodutute Öömaja teistest klientidest eraldi asuv ruum, kus nendele isikutele tagatakse eritingimused..

Kliendi viibimine Öömajas on temale tasuta teenus.

Vastavalt Vabariigi Valitsuse 22. veebruari 2007.a. määruse nr 51 „«2007.aasta riigieelarve seaduses» kohaliku omavalitsuse üksustele jooksvateks kuludeks tasandusfondi määratud eraldiste jaotamise ulatus, tingimused, kord ja jaotus” §-le 4 võib omavalitsusüksus kasutada kuni 60% eraldatud vahendites sotsiaaltoetuste maksmiseks või sotsiaalteenuste arendamise kuludeks.

Sotsiaalteenuste arendamise kuludeks loetakse kulusid, mis on suunatud edaspidiste toimetulekutoetuse summade vähendamisele või abivajavate isikute iseseisva toimetulemise pikemaajalisemaks parandamiseks ja sotsiaalteenuste käivitamiseks. Sotsiaalteenuste arendamise vahenditest tehtavad investeeringukulud ei tohi ületada 100 000 krooni iga loodava sotsiaalteenuse kohta.

Päevahoiuteenus on  kodutut isikut toetav teenus,  seega võib päevahoiuteenuse arendamise kulusid lugeda sotsiaalteenuste arendamise kuludeks.

 2. ÕIGUSLIKUD JÄRELDUSED

Vastavalt Narva Linnavolikogu 25.10.2007 otsusele nr 397 „2007.aasta tasandusfondis sotsiaalteenuste arendamiseks määratud vahendite kasutamise delegeerimine Narva Linnavalitsusele“ on Narva Linnavalitsusel õigus antud korraldust vastu võtta.

3. OTSUS

Lubada Narva linna Sotsiaalabiametil kasutada sotsiaaltoetuste ning -teenuste osutamiseks ja arendamiseks riigieelarvest määratud vahendeid  öömajateenusele  (Kodutute Öömaja baasil) ) kuni 100 000 krooni.

4. RAKENDUSSÄTTED

4.1 Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemisest.

4.2 Korraldus  jõustub seadusega sätestatud korras.

